Účastník ZPC	
Meno, priezvisko, titul:	Denisa Ďuranová, PhDr.	
Úsek:	Úsek pre Štátny vzdelávací program 	
	
Zahraničná pracovná cesta	
Miesto konania – štát, mesto:	Rakúsko, Graz 	
Organizátor:	Európske centrum pre moderné jazyky  
(European Centre for Modern Languages)	
Termín:	28. 09. – 01. 10. 2011	
Účel:	Účasť na medzinárodnej konferencii Európskeho centra pre moderné jazyky pri príležitosti ukončenia programového obdobia 2008 - 2011	
Rokovací jazyk:	Anglický, francúzsky, nemecký jazyk 	
	
Rámcový program
28. 09. 2011 - 17:32 hod. cesta Bratislava - Graz 
29. 09. 2011 - neformálne stretnutie s účastníkmi konferencie
                    - 1. deň konferencie 
30. 09. 2011 - 2. deň konferencie
01. 10. 2011 - 3. deň konferencie 
                    - cesta Graz – Bratislava 	
	
Stručný priebeh	
Medzinárodnej konferencie Európskeho centra pre moderné jazyky sa pri príležitosti ukončenia programového obdobia 2008-2011 zúčastnilo viac ako 200 expertov z jednotlivých členských štátov Rady Európy a Kanady. Konferencia sa niesla pod názvom programového obdobia „Empowering language professionals“. 
Hlavným cieľom konferencie bola prezentácia výsledkov projektov z programu ECML 2008-2011, ktoré boli zamerané na podporu členských štátov ECML pri podpore a šírení inovácií a osvedčených postupov v oblasti učenia sa a vyučovania cudzích jazykov. 
Programové obdobie ECML 2008-2011 „Empowering language professionals: Competences - Impact - Quality  Networks“ bolo zamerané na štyri tematické oblasti:
A.	Hodnotenie, 
B.	Kontinuita v jazykovom vzdelávaní, 
C.	Obsahové a jazykové vzdelávanie, 
D.	Plurilingválne vzdelávanie. 
V rámci sekcií konferencie som sa zúčastnila prezentácií nasledovných projektov:
1.	Spoločný európsky referenčný rámec pre jazyky - mriežka hodnotenia úrovne jazykových kompetencií pre učiteľov (Claire Tardieu, Eglé Petroniené):
-	projekt bol zameraný na adaptáciu a rozšírenie online nástroja, tzv. holandskej mriežky SERR pre jazyky, bližšie informácie o projekte: http://cefestim.ecml.at. 
2.	Školenie učiteľov ako používať Európske jazykové portfólio (Margarete Nezbeda, Nada Holc):
-	v rámci projektu boli vytvorené materiály na školenie multiplikátorov, web stránka obsahujúca materiály na školenie učiteľov a všetky relevantné informácie o projektoch Európskeho jazykového portfólia, bližšie informácie o projekte: http://elp-implementation.ecml.at. 
3.	Hodnotenie písania žiakov mladšieho školského veku v súlade so SERR pre jazyky (Angela Hasselgreen, Deborah Larssen):
-	projekt poskytuje konkrétne a inovatívne nástroje hodnotenia úrovní písomného prejavu žiaka mladšieho školského veku, bližšie informácie o projekte: http://aylit.ecml.at. 
Informácie o všetkých projektoch predmetného programového obdobia, ako aj samotné výstupy z projektov, sú pre širokú odbornú a laickú verejnosť dostupné na web stránke Európskeho centra pre moderné jazyky: www.ecml.at. 

Počas konferencie odzneli plenárne príspevky: 
Sila pedagogiky – Jim Cummins, 
Plurilingvizmus a vzdelávanie v globalizovanom 21. storočí - Graham Fraser (Bilingvalizmus a pluriligvizmus z perspektívy Kanady), Ana Perona-Fjeldstad (Európske centrum Wergeland: Podpora vzdelávania pre interkultúrne porozumenie, ľudské práva a demokratické občianstvo), 
Práca Rady Európy s cieľom podpory jazykového vzdelávania - Jazyky pre vzdelávanie - Johanna Panthier.

     V závere medzinárodnej konferencie bolo predstavené 4. programové obdobie ECML na roky 2012 - 2015 pod názvom „Podpora inkluzívneho, plurilingválneho a multikultúrneho vzdelávania“. Programové obdobie bude zamerané na inovatívne prístupy k jazykovému vzdelávaniu, mediáciu a podporu členských štátov ECML.  
	
Odporúčania a závery	
     V rámci procesu učenia sa a vyučovania cudzích jazykov, ako aj v oblasti tvorby jazykovej politiky členských štátov EÚ, sa odporúča využívať nástroje vytvorené Európskym centrom pre moderné jazyky (organizácia Rady Európy), nakoľko ich hlavných cieľom je podpora kvality jazykového vzdelávania. V oblasti cudzích jazykov ide najmä o podporu multilingvizmu, plurilingvizmu, interkulturality, metódy CLIL vo výchovno-vzdelávacom procese, používania Európskeho jazykového portfólia v procese hodnotenia učiaceho sa, ako aj naďalej odvíjať  jazykového vzdelávanie a hodnotenie od deskriptorov Spoločného európskeho referenčného rámca pre jazyky, pričom dôraz by sa zároveň mal dávať na školenie a vzdelávanie učiteľov/študentov učiteľstva cudzích jazykov. 
 	
Očakávaný prínos	
     Participácia na konferencii a oboznámenie sa s výsledkami projektov Európskeho centra pre moderné jazyky v rámci programového obdobia 2008 - 2011 a ďalšej práce jazykových expertov prispejú k rozvoju jazykovej politiky na Slovensku.
	
Prehľad prinesenej dokumentácie a miesto jej uloženia	
Oddelenie pre cudzie jazyky, Štátny pedagogický ústav:

-	publikácie, ktoré sú výstupom niektorých projektov programového obdobia ECML 2008 – 2011. Všetky publikácie ECML sú k dispozícii v elektronickej forme na internetovej stránke ECML: http://www.ecml.at/publications 
	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Denisa Ďuranová 	
Dátum: 14.10. 2011	
Správu schválil: Ing. Katarína Kalašová